*St. Louis Blues*, 1929
**Bessie Smith** (født 15. april 1894 Chattanooga, Tennessee, død 26. september 1937) var en amerikansk bluessangerinne. Hennes foreldre var William og Laura Smith, og hun hadde fem søsken. I 1980 ble Smith posthumt valgt inn i Blues Hall of Fame. I 1984 ble hun innvotert i National Women's Hall of Fame.

Laura Smith, Bessies mor, registrerte at Bessie Smith kom til verden juli 1892. Hennes søster Viola Smith, registrerte derimot Bessie Smiths fødselsdato som 15. april 1894. Smith visste aldri selv hvilken av disse fødselsdatoene som stemte, men forholdt seg for det meste til datoen Viola Smith hadde satt. 

Faren, William Smith, var prest ved den lokale kirken, men døde mens Smith fortsatt var så ung at hun knapt husket ham. Da Smith var ni år, døde hennes mor også. I forsøk på å tjene litt penger begynte hun og broren hennes å opptre med bluessang- og musikk. 

Den eldste broren hennes, Clarence, sluttet seg i 1904 til en teatergruppe på turné, og Bessie Smith ble invitert til å gjøre musikken sin til et levebrød. 

I 1912 fikk Smith gjøre en audition for to managere og ble tilbudt å lage en demo med noen sanger. Da bluesen virkelig slo an i USA på 20-tallet, ble hun tilbudt platekontrakt av Columbia Records. Smiths karriere skjøt nå virkelig fart og hun ble den rikeste svarte artisten på den tiden. Bare debutplaten hennes ble solgt i nærmere en million eksemplarer og den berømte bluesklassikeren «down hearted blues» gjorde stor suksess.

Bessie Smiths sangstil var svært rå og intens. Hun sang som regel egenkomponert blues, og ulykkelig kjærlighet og hennes tragiske barndom var det som gikk igjen i de fleste av sangene hennes. 
Hun brøt mange barrierer for svarte kvinner i USA, det var likevel nok av dem som forsøkte å skape problemer for Smith. Det ble for eksempel innført restriksjonslover som sørget for at hun ikke fikk like mye penger som hun egentlig tjente på konsertene sine. Da kastet publikum penger opp på scenen i stedet. 

Bessie Smith var innblandet i en bilulykke i 1937 og ble veldig hardt skadet, blant annet med en avrevet, blødende arm. Ambulansen kom på stedet, men datidens rasediskriminering i USA skilte mellom sykehus for svarte og hvite og sykebilen måtte snu fra det «hvite» sykehuset i nærheten av der bilulykken inntraff og kjøre til et annet sykehus, dedikert til svarte mennesker. I mellomtiden døde Bessie Smith.
Hvite aviser hadde forbud mot å skrive om svarte berømtheter og de svarte avisene fikk ikke utgi nye opplag like ofte. Verden fikk derfor ikke vite om Smiths død før fem dager senere. 
Bessie Smith ble gravlagt i Mississippi og hviler under en gravstein med innskriften «the greatest blues singer will never stop singing».

Bessie Smith har inspirert artister som Janis Joplin, Odetta, Billie Holiday og Bob Dylan

Bessie Smith regnes i dag som en av de viktigste svarte kvinnene i blueshistorien og ble tilegnet tittelen *The Empress of the Blues* – «bluesens keiserinne».

Film om Smith
-------------

* Bessie - utgitt av HBO i 2015.

Referanser
----------

1. 1 2   Gemeinsame Normdatei, besøkt 24. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Store norske leksikon, Store norske leksikon-ID Bessie\_Smith[Hentet fra Wikidata]
4. 1 2   Brockhaus Enzyklopädie, Brockhaus Online-Enzyklopädie-id smith-bessie, besøkt 9. oktober 2017[Hentet fra Wikidata]
5. ↑   Library of Congress Authorities, Library of Congress autoritets-ID n83071529, besøkt 11. mai 2022[Hentet fra Wikidata]
6. ↑   Find a Grave, Find a Grave 960, besøkt 23. april 2023[Hentet fra Wikidata]
7. ↑   www.womenofthehall.org[Hentet fra Wikidata]
8. ↑  Innvalgte i Blues Hall of Fame 1980 Arkivert 17. juli 2012 hos Wayback Machine. (besøkt 27. august 2012)
9. ↑

Eksterne lenker
---------------

* (en) Bessie Smith – kategori av bilder, video eller lyd på Commons Rediger på Wikidata

* (en) Bessie Smith – galleri av bilder, video eller lyd på Commons Rediger på Wikidata
* (en) Bessie Smith på Internet Movie Database Rediger på Wikidata

* (sv) Bessie Smith i Svensk Filmdatabas Rediger på Wikidata

* (en) Bessie Smith på AllMovie Rediger på Wikidata

* (en) Bessie Smith hos Rotten Tomatoes Rediger på Wikidata

* (en) Bessie Smith hos The Movie Database Rediger på Wikidata

* (en) Bessie Smith hos Internet Broadway Database Rediger på Wikidata
* (en) Bessie Smith på Apple Music Rediger på Wikidata

* (en) Bessie Smith på Discogs Rediger på Wikidata

* (en) Bessie Smith på MusicBrainz Rediger på Wikidata

* (en) Bessie Smith på Spotify Rediger på Wikidata

* (en) Bessie Smith på Songkick Rediger på Wikidata

* (en) Bessie Smith på Genius — sangtekster Rediger på Wikidata

* (en) Bessie Smith på AllMusic Rediger på Wikidata
* Bessie Smith på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** BBC Things
 |